Сучасная сацыяльна-палітычная і культурная сітуацыя з гібрыднымі войнамі, тэрарыстычнымі актамі, адыходам ад Бога, крызісам сям’і і Божага дару жыцця сведчаць пра тое, што над чалавецтвам вісіць дамоклаў меч. Таму Фацімскае прароцтва застаецца актуальным. Яно — не фільм пра мінулае, але суровая рэчаіснасць, выйсце з якой прапануе Марыя. Фацімскае пасланне павінна мабілізаваць нашыя сілы для духоўнай перамены як умовы перамены свету да лепшага.